CELEX: 62015TN0229
Language: el
Date: 2015-05-04 00:00:00
Title: Υπόθεση T-229/15: Προσφυγή της 4ης Μαΐου 2015 — European Dynamics Luxembourg κ.λπ. κατά Ευρωπαϊκής Αρχής Τραπεζών

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/31
            
         Προσφυγή της 4ης Μαΐου 2015 — European Dynamics Luxembourg κ.λπ. κατά Ευρωπαϊκής Αρχής Τραπεζών
   (Υπόθεση T-229/15)
   (2015/C 262/42)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσες: European Dynamics Luxembourg SA (Λουξεμβούργο, Λουξεμβούργο), Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής AE (Αθήνα, Ελλάδα), European Dynamics Belgium SA (Βρυξέλλες, Βέλγιο) (εκπρόσωποι: Ι. Αμπαζής και Μ. Σφυρή, Δικηγόροι)
   
      Καθής: Ευρωπαϊκή Αρχή Τραπεζών (ΕΑΤ)
   
      Αιτήματα των προσφευγουσών
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρωθεί η απόφαση της ΕΑΤ, που κοινοποιήθηκε στις προσφεύγουσες με την από 02/03/2015 επιστολή του Εκτελεστικού Διευθυντή της Ευρωπαϊκής Αρχής Τραπεζών, με την οποία η ΕΑΤ απέρριψε την προσφορά των προσφευγουσών ως προς το τμήμα 1, στα πλαίσια της υπ’αριθμόν 2014/S 158-283576 (EBA/2014/06/OPS/SER/RT) κλειστής διαγωνιστικής διαδικασίας με την ονομασία «Διάθεση προσωρινού προσωπικού, Τμήμα αριθ. 1 Διάθεση προσωρινού προσωπικού στον τομέα της πληροφορικής»·
            
         
               —
            
            
               να υποχρεωθεί η ΕΑΤ να αποκαταστήσει τη ζημία των προσφευγουσών για την ευκαιρία που απώλεσαν να καταταγούν στην πρώτη θέση στο τμήμα 1 της συμφωνίας πλαίσιο EBA/2014/06/OPS/SER/RT, την οποία αποτιμούν ex aequo et bono σε τριακόσιες χιλιάδες ευρώ (3 00  000 ευρώ), εντόκως από την ημερομηνία εκδόσεως της αποφάσεως ή σε όποιο άλλο ποσό κρίνει το Γενικό Δικαστήριο· και
            
         
               —
            
            
               να καταδικασθεί η ΕΑΤ στο σύνολο της δικαστικής δαπάνης των προσφευγουσών.
            
         
      Λόγοι ακυρώσεως
   
   Προς στήριξη της προσφυγής οι προσφεύγουσες προβάλλουν δυο λόγους.
   
               1.
            
            
               Ο πρώτος λόγος αντλείται από την παράβαση εκ μέρους της ΕΑΤ της υποχρέωσης αιτιολογίας, επειδή παρέσχε πλημμελή αιτιολογία ως προς την αξιολόγηση της τεχνικής προσφοράς των προσφευγουσών.
            
         
               2.
            
            
               Ο δεύτερος λόγος αντλείται από την παραβίαση των συμβατικών εγγράφων και του δικαίου της Ένωσης σχετικά με την ύπαρξη προφανών λαθών αξιολόγησης.